《偕胡西垞稚威读书石林禅房张尔康赵韫山各以诗寄次韵奉寄》
清代·周大枢

不妨丈室共谈禅，懒读《南华》第一篇。成佛未甘居谢后，论》那得在卢前。

听钟野寺千山里，打桨寒塘万柳边。浮世积埃安可问，此生木榻会须穿。

作者简介：（1699—?）浙江山阴人，字元木，一字元牧。乾隆十七年举人。幼工诗，与同里胡天游齐名。乾隆元年举博学鸿词未中。后以经学荐于乡。官平湖教谕。有《居易堂稿》、《存吾春轩诗钞》等。